У агародзе гаспадара жывуць і вожыкі. Але не сапраўдныя, а зробленыя з кропельніц і пафарбаваныя для натуральнасці ў шэры колер з чорнымі кропкамі. Побач з імі гарманічна ўпісваюцца ў пейзаж божыя кароўкі, якія раней былі будаўнічымі каскамі, вялізная чарапаха. У хуткім часе іх вясёлую кампанію дапоўніць драўляны бусел і жыраф. Сваё прымяненне знайшоў і стары кінескопны тэлевізар, толькі замест яго камплектуючых – гаршкі з пятуннямі. Тое ж датычыцца і радыёпрыёмніка.